Diari Oficial de la Generalitat Valenciana


Sumari del DOGV 9367, del 22-06-2022 (2022/5826)

Extracte de la Resolució de 17 de juny de 2022, que modifica la resolució de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5826


Data del document
:   17-06-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 17 de juny de 2022, que modifica la resolució de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de tractament de residus, finançades pel Pla de recuperació, transformació i resiliència. [2022/5826]  
  
BDNS (identif.): 630623.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/630623  
  
Per la Resolució de 30 de maig, de la consellera d'Agricultura, Desenvolupament Rural, Emergència Climàtica i Transició Ecològica, es van establir les bases reguladores i es va convocar en règim de concurrència competitiva la concessió de les ajudes relatives a la construcció, l'adaptació i la millora d'instal·lacions específiques per al tractament dels bioresidus recollits separadament.  
Segons l'article 21 de la Llei 39/2015, d'1 d'octubre, del procediment administratiu comú de les administracions públiques, el termini màxim en què ha de notificar-se la resolució expressa no podrà excedir els sis mesos llevat que una norma amb rang de llei n'establisca un de més extens o així es preveja previst en el dret de la Unió Europea.  
A causa de la complexitat de les instal·lacions de tractament objecte de les ajudes i al gran nombre de sol·licituds esperades, es considera convenient modificar el termini màxim de resolució i notificació, perquè l'òrgan instructor dispose de prou temps per a la comprovació del compliment de les corresponents condicions i requisits.  
  
Així mateix, a causa de la complexitat assenyalada, també es considera adequat modificar el termini de presentació de sol·licituds d'ajuda amb la finalitat que les potencials entitats beneficiàries disposen de suficient temps per a la preparació de la documentació necessària.  
Es modifica el punt resolutiu segon, apartat segon, que queda redactat de la manera següent:  
«Apartat segon. Termini de presentació  
Les sol·licituds d'ajuda es presentaran en un termini de trenta dies hàbils, a comptar de l'endemà de la publicació de l'extracte de la convocatòria en el Diari Oficial de la Generalitat Valenciana, i es dirigiran a la persona titular de la Direcció General de Qualitat i Educació Ambiental.»  
  
Es modifica el punt resolutiu segon, apartat sisé, punt 1, que queda redactat de la manera següent:  
«Apartat sisé. Termini màxim de resolució i notificacions  
1. El termini màxim de resolució i notificació serà de sis mesos des de la publicació de l'extracte de la convocatòria en el Diari Oficial de la Generalitat Valenciana. El venciment del termini sense haver-se notificat una resolució expressa legitima els interessats per a considerar desestimada per silenci administratiu la sol·licitud.»  
  
València, 17 de juny de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.